Svend Lindø

Svend Lindø (født 5. januar 1862 i Tysvær, død 11. november 1935 i Haugesund) var en norsk skipsreder, skipshandler og politiker for Venstre.

Lindø var fra rundt fem års alder bosatt i Haugesund. Han tok høyere styrmannseksamen i 1880 og underviste i flere år ved Haugesunds offentlige sjømannsskole. Fra 1886 dreiv han agenturhandel i byen, og etter noen år utvida han virksomheta til befraktning og skipsrederi.

Han var medlem av Haugesund bystyre det meste av tida fra 1902 til 1931. Han var ordfører i 1908 og 1914 og viseordfører i 1910. Ellers var han tidvis formann i skolestyret og havnestyret i byen og i styret for sjømannsskolen. Han hadde også verv innen byens bank- og handelsorganisasjoner, og han var aktiv i avholdsbevegelsen.

I valgperioden 1916–1918 representerte han bykretsen Haugesund på Stortinget, der han først satt i sosialkomiteen, deretter i næringskomiteen.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Haugesund
Stortingsrepresentanter 1916–1918
Ordførere i Haugesund
Venstre-ordførere i Rogaland
Norske skipsredere
Norske forretningsfolk
Personer fra Tysvær kommune
Personer fra Haugesund kommune
Artikler i sjøfart-prosjektet